Meclîsê Kampa Waşokanî û Kongraya Starî zî semedê şermezarkerdişê tecrîdê serê Rayberê Şarê Kurdî Abdullah Ocalanî Kantonê Hesekê de çalakîye organîze kerde.
Bi tewrbîyayşê seyan kesan rayraşîyayîşêk ame kerdene û pîya bi tecrîdî hêrişê îşxalî yê dewleta tirke ameyî şermezarkerdene. Çalakwanan pê sloganan xoverdayîşê Abdullah Ocalanî selam kerd. Dima ra mîtîngêk ame kerdene. Îdarekaranê Kongreya Starî ra Besîme Mihemeda ke tîya qisey kerd vera tecrîdê serê Abullah Ocalanî nêrazîbîyayîş mojna û vat nê ciardişî teberê merdimîye yê. Mihemede bale arte ser ke demo ke vengdayîşê semedê azadîya Abdullah Ocalanî zêdîyayî hêrişê vera Kurdîstanî zî zêdîyayî.
